****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

 [Vybrať si medzi mentalitou otrokov a synov](https://www.vaticannews.va/sk/papez/news/2018-06/papez-frantisek-audiencia-generalna-20-jun-prikazania.html)

 [Minulú stredu](https://www.vaticannews.va/sk/papez/news/2018-06/papez-frantisek-generalna-audiencia-katechezy-prikazania-1-2018.html) sme začali nový cyklus katechéz o prikázaniach. Videli sme, že Pán Ježiš neprišiel Zákon zrušiť, ale ho naplniť. Musíme však lepšie porozumieť tejto perspektíve.

 V Biblii prikázania neexistujú samy pre seba, ale sú *súčasťou istého vzťahu*. Pán Ježiš neprišiel Zákon zrušiť, ale ho naplniť. Je tu ten vzťah *Zmluvy medzi Bohom a jeho ľudom*. Na  začiatku 20. kapitoly Knihy Exodus čítame - a toto je dôležité -: «Boh *hovoril všetky tieto slová*» .

 Zdá sa, že je to akýsi úvod, tak ako mnohé iné, avšak v Biblii nič nie je banálne. Text nehovorí: *„Boh hovoril tieto prikázania“*, ale *„tieto slová“.* Židovská tradícia vždy nazýva Desatoro „Desiatimi slovami“. A termín „desatoro“ znamená práve toto. Hoci majú formu zákonov a z objektívneho hľadiska sú to prikázania. Prečo teda posvätný Autor práve tu používa termín „desať slov“ ? Prečo nehovorí „desať prikázaní“ ?

 Aký je rozdiel medzi *príkazom* a *slovom*? Príkaz je komunikáciou, ktorá si nevyžaduje dialóg. Slovo je naopak nevyhnutným prostriedkom pre *vzťah ako dialóg*. Boh Otec tvorí prostredníctvom svojho slova a jeho Syn je Slovom, ktoré sa stalo Telom. Láska sa živí slovami, a rovnako i výchova či spolupráca. Dve osoby, ktoré sa nemilujú, nedokážu komunikovať. Keď niekto hovorí k nášmu srdcu, naša osamelosť sa končí. Prijatím slova sa nadväzuje komunikácia. A prikázania sú Božími slovami: Boh v týchto desiatich slovách komunikuje seba samého a očakáva našu odpoveď.

 Iná vec je prijať príkaz a iná vec je vnímať, že niekto sa snaží s nami hovoriť. Dialóg je oveľa viac než len komunikovaním istej pravdy. Môžem vám povedať: „Dnes je posledný deň jari, je to teplá jar, ale dnes je jej posledný deň“. Toto je určitá pravdivá výpoveď, nie je to dialóg. Ak vám však poviem: „Čo si myslíte o tejto jari?“ – začínam dialóg.

 Prikázania sú dialógom. «Komunikácia sa uskutočňuje pre radosť z rozprávania a pre konkrétne dobro odovzdávané prostredníctvom slov medzi ľuďmi, ktorí sa majú navzájom radi. Je to dobro, ktoré nespočíva vo veciach, ale v osobách, ktoré sa navzájom dobrovoľne darujú v dialógu.» *(Apošt. exhort. Evangelii gaudium, 142). ...dokončenie na 4. str.*

*...dokončenie na 4.str.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y: * 1. ohlášky: Sviatosť manželstva chcú prijať snúbenci: Marcel Hudák, syn Pavla a Gabriely r. Kiferovej, nar. v Prešove a bývajúci v Podhrabine, Chmeľov a Tea Ivanová, dcéra Miroslava a Blanky r. Bučkovej, nar. v Bardejove a bývajúca v Podhrabine, Chmeľov.
* 2. ohlášky: Sviatosť manželstva chcú prijať snúbenci: Frederik Pankievič,    syn Vladimíra a Jany r. Bugošovej , nar. v Prešove , bývajúci v Kokošovciach č.7 a Monika Chylová dcéra Gabriela a Kataríny r. Rapošovej n. v Ružomberku a bývajúca v Hubovej č. 221.
* 3. ohlášky: Sviatosť manželstva chcú prijať snúbenci: Daniel Sedlák z Farnosti Prešov - Solivar a Alžbeta Bombíková z Farnosti Kokošovce – filiálka Dulova Ves č. 54. Kto by vedel o manželskej prekážke je povinný to hlásiť na fare.
* Birmovanci: Stretnutia birmovancom pokračujú v piatok 10. 6. po sv. omšiach v Kokošovciach aj v Dulovej Vsi.
* Termín birmovky: Slávnosť vysluhovania sviatosti birmovania bude v tomto roku v našej farnosti v nedeľu 30. októbra 2022 o 10.30 hod. v Kokošovciach.
* Rómovia: Katechézy rómov pokračujú v stredu 8.6. o 16 h. Príďte všetci, prosím!
* Adorácia: V stredu 8. 6. v Žehni od 17.30 h, v piatok 10.6. od 17.15 h v Dulovej Vsi a v utorok 7. 6. od 17.15 h. v Kokošovciach.
* Duchovná obnova: S otcom Jamesom Manjackalom, misionárom milosrdenstva na tému: „Tvoj život je s Kristom ukrytý v Bohu“ bude od 17. do 19. júna 2022 v Hlohovci (Sporta aréna) . Registrácia a všetko podstatné na: www.otecjames.cz
* Ponuka mladým: Duchovný reštart po školskom roku s názvom OBNOVA SRDCA sa uskutoční od 4 do 8. júla 2022 v Pútnickom dome bl. Anky Kolesárovej v Obišovciach. Viac info a registrácia na : [www.acmko.sk](http://www.acmko.sk)
* Eko zberateľom: Nakoľko PET fľaše sa už zálohujú, prosíme všetkých , ktorí sa dlhú dobu zapájali do zberu vrchnáčikov z týchto fliaš, aby ich už na faru nenosili. Veľmi pekne ďakujeme za záujem aj pomoc. Nech Vás Pán štedro odmení...
* Prosba kurátorom : Prosíme kurátorov a kostolníkov jednotlivých kostolov, aby do 19. júna pripravili na kontrolu aktuálny inventár *(s dátumom jún 2022)* všetkých mobilných a nemobilných predmetov jednotlivých kostolov*...(kalichy, rúcha, knihy, sochy, lavice, lavičky, skrátka to čo tvorí súčasť vybavenia interiéru)* Tento inventár treba vyhotoviť v troch kópiách a podpísať kurátormi aj kostolníkom *(- čkou*). Vďaka...
* Odpustky: Veriaci, ktorý sa zúčastní na verejnom speve, alebo recitovaní hymnu Veni Creator Spiritus na Slávnosť Zoslania Ducha Svätého, môže za zvyčajných podmienok získať úplné odpustky.

*Pokojný poveľkonočný čas Vám  žehnajú Vás + + kaplán Štefan a farár Ľubik*KOKOŠOVCE - Program bohoslužieb10. TÝŽDEŇ CEZ ROK (6.6.2022 – 12.6.2022)

|  |  |  |  |  |  |
| --- | --- | --- | --- | --- | --- |
| 6.6. | PO | *Preblahoslavenej Panny Márie, Matky Cirkvi, Spomienka* | KOKOŠOVCE | 7.00 | +Terézia Magoňová - *výročná* |
| 14.00 | + Imrich Furčák - *pohrebná* |
| Dulova Ves | 18.00 | + rod. Vardžikovej + rod. Gáborovej *č.51* |
| 7.6. | UT | *Utorok* *10. týždňa cez rok* | KOKOŠOVCE | 18.00 | + Jozef + Mária + Ondrej + Mária ost. r. Adamkovičovej a Ivaneckej *č.153* |
| 8.6. | STR | *Streda* *10. týždňa cez rok* | Žehňa | 18.00 | + Viktor *č.18* |
| Zlatá Baňa | 18.00 | Vlastný úmysel |
| 9.6. | ŠT | *Nášho Pána Ježiša, Najvyššieho a večného kňaza, Sviatok* | Dulova Ves | 18.00 | ZBP rod. Jurkova a rod. Petrilova *č.42* |
| KOKOŠOVCE | 18.00 | ZBP bohuznámych rodín *č.110* |
| Lesíček | 17.00 | Sv. omša *Za Boží ľud farnosti* |
| 10.6. | PIA | *Piatok* *10. týždňa cez rok* | Dulova Ves*Birmovanci 18.35* | 18.00 | ZBP rod. Sokolova a rod. Mihalčinova *č.121* |
| KOKOŠOVCE*Birmovanci 18.30* | 18.00 | +Jozef +Mária +Štefan +Mária a ost. r. Ivaneckej a Belišovej *č.197* |
| 11.6. | SO | *Sv. Barnabáša, apoštola, Spomienka* | Dulova Ves | 7.00 | + Pavol + rodičia i + súrodenci *č.139* |
| *S nedeľnou platnosťou* | KOKOŠOVCE | 19.00 | ZBP Ján s rod. *č.91* |
| 12.6. | NE | *Nedeľa Najsvätejšej Trojice* | Dulova Ves | 7.30 | Poďakovanie za 40 r. Jaroslava *č.210* |
| KOKOŠOVCE | 7.30 | Za Boží ľud farnosti |
| 10.30 | ZBP rod. Bednarčákova *č.250* |
| Zlatá Baňa | 9.00 | ZBP Ľudmila s rod. *č.87* |
| Žehňa | 9.00 | Za prvoprijímajúce deti |
| Lesíček | 10.15 | *Sv. omša Na úmysel od ľudí* |

„Láska dokáže vidieť dobro aj v negatívnej situácii,vie udržať malý plamienok aj uprostred tmavej noci.“*pápež František* Avšak tento rozdiel nie je nejakou umelou vecou. Pozrime sa, čo sa odohralo na začiatku. Pokušiteľ, diabol, chce v tejto veci oklamať muža a ženu – chce ich presvedčiť, že Boh im zakázal jesť ovocie stromu dobra a zla, aby ich držal v područí. Výzva spočíva práve v tomto: Je prvá norma, ktorú dal Boh človeku rozkazom despotu, ktorý zakazuje a núti, alebo je to pozornosť otca, ktorý sa stará o svojich maličkých a chráni ich od sebazničenia ? Je to slovo, či príkaz ? Tou najtragickejšou z mnohých lží, ktoré had nahovára Eve, je to, že jej chce vsugerovať predstavu o akomsi závistlivom božstve – „Ale nie, Boh je voči vám závistlivý“ –, o majetníckom božstve – „Boh nechce, aby ste mali slobodu“. Skutočnosti dramaticky ukazujú, že had klamal *(porov. Gn 2,16-17; 3,4-5)* - nahovoril im, že miesto slova lásky ide o rozkaz. Človek stojí pred týmto rázcestím: Boh mi veci predpisuje, alebo sa o mňa stará? Sú jeho prikázania len akýmsi zákonom, alebo obsahujú *slovo*, ktorým sa o mňa stará ? Je Boh vlastníkom, alebo je Otcom ? Boh je Otcom: nikdy na to nezabudnite. Aj v tých najhorších situáciách myslite na to, že máme Otca, ktorý nás všetkých miluje. Sme poddanými, alebo sme synmi ? Tento boj v našom vnútri i mimo nás prebieha neustále. Tisíckrát si musíme vybrať medzi mentalitou otrokov a mentalitou synov. Príkaz je od majiteľa, slovo je od Otca. Duch Svätý je Duchom synov, je Duchom Ježiša. Duch otrokov nemôže ináč, než brať Zákon ako utláčanie, čo môže viesť ku dvom protichodným výsledkom: buď k životu pozostávajúcemu z úloh a povinností, alebo k násilnej reakcii odmietania. Celé kresťanstvo je prechodom od litery Zákona k Duchu, ktorý dáva život *(porov. 2 Kor 3,6-17).* Ježiš je Otcovým Slovom, a nie Otcovým odsúdením. Ježiš prišiel, aby nás svojím Slovom spasil, nie aby nás odsúdil. Dá sa pobadať, či určitý muž alebo žena zakúsil tento prechod, alebo nie. Ľudia si všimnú, či kresťan zmýšľa ako syn, alebo ako otrok. A my sami si pamätáme, či sa naši vychovávatelia o nás starali ako otcovia a mamy, alebo či nám len ukladali pravidlá. Prikázania sú cestou k slobode, pretože sú slovom Otca, ktorý nás na tejto ceste robí slobodnými. Svet nepotrebuje legalizmus, ale starostlivosť. Potrebuje kresťanov so srdcom synov. Potrebuje kresťanov so synovským srdcom, nezabudnite na to. *pp. František, 20.jún 2018, Vatikán**„Počuj, Izrael, Pán je náš Boh, Pán jediný! A ty budeš milovať Pána, svojho Boha, celým svojím srdcom, celou svojou dušou a celou svojou silou. A tieto slová, ktoré ti ja dnes prikazujem, nech sú v tvojom srdci, poúčaj o nich svojich synov a sám uvažuj o nich, či budeš sedieť vo svojom dome, či budeš na ceste, či budeš ležať alebo stáť. Priviaž si ich ako znamenie na ruku, nech sú ako znaky medzi tvojimi očami, a napíš si ich na veraje svojho domu a na dvere.“* Dt 6, 4 - 9  |